Για τις πιο πρόσφατες εκλογές, δείτε Δημοτικές εκλογές Κύπρου 2016.
Οι **Δημοτικές Εκλογές Κύπρου** καθορίζουν τους δημάρχους και τα δημοτικά συμβούλια των Δήμων της Κυπριακής Δημοκρατίας τα επόμενα πέντε χρόνια.

Ιστορικό
--------

Πριν την ανεξαρτησία της Κύπρου διεξάγονταν δημοτικές εκλογές από την αποικιοκρατική κυβέρνηση του νησιού. Οι τελευταίες εκλογές έγιναν το 1953. Πριν την ανεξαρτησία της Κύπρου υπήρχαν οι εξής 15 δήμοι στο νησί:

|  |  |  |  |
| --- | --- | --- | --- |
| * Δήμος Λευκωσίας
* Δήμος Λεμεσού
* Δήμος Αμμοχώστου
* Δήμος Λάρνακας
 | * Δήμος Πάφου
* Δήμος Κερύνειας
* Δήμος Αθηένου
* Δήμος Ακανθού
 | * Δήμος Λευκονοίκου
* Δήμος Καραβά
* Δήμος Κυθρέας
* Δήμος Λαπήθου
 | * Δήμος Μόρφου
* Δήμος Πάνω Λευκάρων
* Δήμος Πόλης Χρυσοχούς
 |

Το 1962 δημιουργήθηκε και ο Δήμος Λύσης. Μετά την ανεξαρτησία της Κύπρου οι δήμοι αυτοί συνέχισαν με διορισμένους δημάρχους έως το 1986.

Κατά τη διάρκεια της τουρκικής εισβολής του 1974 η επικράτεια των 9 από τους δήμους αυτούς καταλήφθηκε από τα τουρκικά στρατεύματα (Δήμος Αμμοχώστου, Δήμος Κερύνειας, Δήμος Λευκονοίκου, Δήμος Λύσης, Δήμος Καραβά, Δήμος Λαπήθου, Δήμος Ακανθού, Δήμος Κυθρέας, Δήμος Μόρφου). Οι δήμοι αυτοί συνέχισαν και συνεχίζουν να διατηρούν το νομικό τους καθεστώς. Ωστόσο, το 1986 δεν διεξήχθησαν εκλογές για τους δήμους αυτούς.

Στις 23 Φεβρουαρίου 1986 διεξήχθησαν δημοψηφίσματα μέσα από τα οποία ανακηρύχθηκαν 11 νέοι δήμοι:

|  |  |  |  |
| --- | --- | --- | --- |
| * Δήμος Αγίου Αθανασίου
* Δήμος Αγίου Δομετίου
* Δήμος Αγλαντζιάς
 | * Δήμος Αραδίππου
* Δήμος Έγκωμης
* Δήμος Κάτω Πολεμιδιών
 | * Δήμος Λακατάμιας
* Δήμος Λατσιών
* Δήμος Μέσα Γειτονιάς
 | * Δήμος Παραλιμνίου
* Δήμος Στροβόλου
 |

Συνολικά στις Δημοτικές εκλογές του 1986 διεξήχθησαν δημοτικές εκλογές για 7 παλιούς δήμους και για τους 11 καινούργιους.

Στις Δημοτικές εκλογές του 1991 για πρώτη φορά προκηρύχθηκαν εκλογές για δημάρχους και δημοτικά συμβούλια για τους κατεχόμενους δήμους. Οι εκλογές είχαν οριστεί για τις 12 Ιανουαρίου 1992. Μετά από συνεννοήσεις των κομμάτων, συμφωνήθηκε να αποφευχθούν οι εκλογές, με την υποστήριξη υποψηφίων κοινής αποδοχής των οποίων ο αριθμός θα ήταν ίσος με τον αριθμό των εδρών. Ωστόσο, για τη θέση του Δημάρχου Αμμοχώστου υπεβλήθησαν δύο υποψηφιότητες και έτσι διεξήχθη ψηφοφορία.

Το 1994 δημιουργήθηκαν ακόμα 5 δήμοι (Δήμος Αγίας Νάπας, Δήμος Γερμασόγειας, Δήμος Γεροσκήπου, Δήμος Δερύνειας, Δήμος Πέγειας). Στις 18 Απριλίου 1994 διεξήχθησαν δημοτικές εκλογές στους πέντε αυτούς δήμους. Το 1996 δημιουργήθηκε ο Δήμος Ιδαλίου, στον οποίο οι πρώτες εκλογές έγιναν στις Δημοτικές εκλογές του 1996.

Ακολούθησε η δημιουργία 6 νέων δήμων το 2011 (Δήμος Γερίου, Δήμος Δρομολαξιάς-Μενεού, Δήμος Λειβαδιών, Δήμος Σωτήρας, Δήμος Τσερίου, Δήμος Ύψωνα). Οι πρώτες εκλογές στους δήμους αυτούς διεξήχθησαν στις Δημοτικές εκλογές του 2011.

Προκήρυξη δημοτικών εκλογών
---------------------------

Οι δημοτικές εκλογές προκηρύσσονται με διάταγμα του Υπουργού Εσωτερικών, που δημοσιεύεται στην Επίσημη Εφημερίδα της Δημοκρατίας.

Μέχρι σήμερα έχουν προκηρυχθεί εφτά δημοτικές εκλογές:

* Δημοτικές εκλογές 1986
* Δημοτικές εκλογές 1991
* Δημοτικές εκλογές 1996
* Δημοτικές εκλογές 2001
* Δημοτικές εκλογές 2006
* Δημοτικές εκλογές 2011
* Δημοτικές εκλογές 2016

Εκλογικό σύστημα
----------------

Κάθε ψηφοφόρος έχει το δικαίωμα να ψηφίσει δήμαρχο και δημοτικούς συμβούλους σε ξεχωριστές ψηφοφορίες. Η ψηφοφορία για την εκλογή δημάρχων γίνεται με το σύστημα της απλής πλειοψηφίας (όποιος υποψήφιος συγκεντρώνει τους περισσότερους ψήφους εκλέγεται δήμαρχος). Η ψηφοφορία για την εκλογή δημοτικών συμβούλων γίνεται με το σύστημα της απλής αναλογικής. Για κάθε δήμο εκλέγεται αριθμός δημοτικών συμβούλων σε αναλογία με τον πληθυσμό του. Κάθε ψηφοφόρος επιλέγει είτε ένα κομματικό συνδυασμό είτε έναν ανεξάρτητο υποψήφιο. Αν επιλέξει κομματικό συνδυασμό, μπορεί να ψηφίσει επιπρόσθετα δημοτικούς συμβούλους του συνδυασμού αυτού. Για κάθε δήμο οι σταυροί προτίμησης που δικαιούται κάθε ψηφοφόρος είναι διαφορετικός.

Οι εκτοπισμένοι ψηφοφόροι ψηφίζουν στους δήμους που έχουν τη διαμονή τους ενώ έχουν δικαίωμα να ψηφίσουν και για το δήμο καταγωγής τους σε περίπτωση που η νέα διαμονή τους βρίσκεται σε άλλο δήμο. Αυτό ισχύει για τους εκτοπισμένους των κατεχομένων δήμων αλλά και του Δήμου Λευκωσίας, του Δήμου Αγίου Δομετίου και του Δήμου Δερύνειας, των οποίων μέρος είναι κατεχόμενο.

Δείτε ακόμη
-----------

* Εκλογές στην Κύπρο

Παραπομπές
----------

1. 1 2 3 4  «Αποτελέσματα εκλογών 1986». Ένωση Δήμων Κύπρου. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
2. ↑  «Δήμοι- δημαρχεία». *www.polignosi.com*. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
3. ↑  «Ο ΠΕΡΙ ΔΗΜΩΝ ΝΟΜΟΣ, ΚΕΦΑΛΑΙΟΝ 240» (PDF). Αρχειοθετήθηκε από το πρωτότυπο (PDF) στις 2 Δεκεμβρίου 2018. Ανακτήθηκε στις 2 Δεκεμβρίου 2018.
4. ↑  «Η ιστορία των Δημοτικών Εκλογών στην Κύπρο». *must.com.cy*. 18 Δεκεμβρίου 2016. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
5. ↑  «Το χρονικό των δημοτικών εκλογών, όταν καταργήθηκαν οι διορισμοί των Άγγλων». 20 Νοεμβρίου 2018. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
6. 1 2  «Κατεχόμενοι Δήμοι». *Ένωση Δήμων Κύπρου*. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
7. 1 2  «Η επαναφορά των Δημοτικών Εκλογών μετά την ανακήρυξη της ανεξαρτησίας». *www.sigmalive.com*. 5 Οκτωβρίου 2011. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
8. ↑  «Αποτελέσματα εκλογών 1991». Ένωση Δήμων Κύπρου. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
9. 1 2 3 4  «Δημοτικές εκλογές». *www.polignosi.com*. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
10. ↑  «Σε Δήμους με νικητή… την αποχή». *www.sigmalive.com*. 4 Ιουλίου 2011. Αρχειοθετήθηκε από το πρωτότυπο στις 7 Σεπτεμβρίου 2018. Ανακτήθηκε στις 7 Σεπτεμβρίου 2018.
11. ↑  «Ο Φιλελεύθερος - Δημοτικές εκλογές 2016». Ο Φιλελεύθερος. Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 11 Ιουνίου 2020.
12. ↑  «Αποτελέσματα Δημοτικών Εκλογών». Ένωση Δήμων Κύπρου. Αρχειοθετήθηκε από το πρωτότυπο στις 1 Μαΐου 2020. Ανακτήθηκε στις 13 Ιουνίου 2020.
13. 1 2 3 4  «Δημοτικές εκλογές». 11 Σεπτεμβρίου 2016. Αρχειοθετήθηκε από το πρωτότυπο στις 7 Ιουνίου 2020. Ανακτήθηκε στις 7 Ιουνίου 2020.
14. 1 2 3  «Στην τελική ευθεία-Όλα όσα πρέπει να ξέρετε για τις εκλογές». *www.sigmalive.com*. 16 Δεκεμβρίου 2016. Αρχειοθετήθηκε από το πρωτότυπο στις 7 Ιουνίου 2020. Ανακτήθηκε στις 7 Ιουνίου 2020.

Πηγές
-----

* «Αποτελέσματα εκλογών 1986». Ένωση Δήμων Κύπρου. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
* «Δημοτικές εκλογές». *www.polignosi.com*. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
* «Δήμοι- δημαρχεία». *www.polignosi.com*. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
* «Αποτελέσματα Δημοτικών Εκλογών». Ένωση Δήμων Κύπρου. Αρχειοθετήθηκε από το πρωτότυπο στις 1 Μαΐου 2020. Ανακτήθηκε στις 13 Ιουνίου 2020.
* «Το χρονικό των δημοτικών εκλογών, όταν καταργήθηκαν οι διορισμοί των Άγγλων». 20 Νοεμβρίου 2018. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
* «Η επαναφορά των Δημοτικών Εκλογών μετά την ανακήρυξη της ανεξαρτησίας». *www.sigmalive.com*. 5 Οκτωβρίου 2011. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.

|  |  |  |  |  |  |
| --- | --- | --- | --- | --- | --- |
| 

| π • σ • ε
new Δημοτικές εκλογές Κύπρου |
| --- |
|  |
| 
* 1986
* 1991
* 1996
* 2001
* 2006
* 2011
* 2016
 |
|  |
| 
Δείτε επίσης
Προεδρικές εκλογές
Εκλογές της Βουλής
Ευρωεκλογές |

 |